مریخه سفر ائتمگه بیر ار-آرواد لازیمدیر
خصوصی بیر تشکیلات بیرینجی فضایی توریستین باشچیلیغی ایله 2018-جی ایلهدک ایدّعالی بیر طرحله مریخه سرنشینلی سفینه گؤندرمک فیکریندهدیر. اونلار بو سفینهایله یوللاماق اوچون بیر ار-آرواد آختاریرلار.
لایوساینسین وئردیگی خبره گؤره، بو طرح 2001-جی ایلده اؤز خرجی ایله گؤیه گئدن آمریکالی میلیاردر، دنیس تیتو طرفیندن ایجرا اولاجاق. اونلارین اینسانلاری مریخ سیارهسینه یئندیرمک قصدلری یوخدور بلکه سیارهلرین چوخ نادیر حاللاردا باش وئرن بیر سیرادا دوزولمکلریندن ایستیفاده ائدیب، مریخین کناریندان رد اولماق قصدلری وار.
تیتو اؤز طرحینی آمریکانین میلّی مطبوعات کلوبوندا مطرح ائدیب خبری کونفرانسدا دئدی: «مریخین ایلهام بونیادی» آدیندا بیر تشکیلات بو مأموریّتین حامیسی اولاجاق.
تیتو امیدوارلیغین بیلدیردی کی لازیم اولان راکئت و سفینهنین بازاردان آلیب ایکی نفری 501 گونلوک دولاندیرا بیلن شکلده دَییشیب مریخه طرف گؤندره.
تیتو دئییر ار-آروادی بو سفینهنین سرنشینلری کیمی یوللاماق، فضایا گئدنلرین تجریدلری اثرینده موبتلا اولدوقلاری روحی موشکوللرین قاباغین آلاجاق.
بو سفر قراردی 2018-جی ایلین ژانویهسینده باشلایا.
تیتو دئییر: 500 گون عرضینده مریخه سفینه یوللاییب قایتارماغین اله دوشمک فورصتی چوخ نادیردیر. بو فورصت الدن گئتسه همن ایشی ایکی اوچ ایلده گؤرمک اولار.
تیتو بو طرحی موشکوللو بیلسهده اونو حیاتا مومکون بیلیر.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab